Гейдельберг обсерваториясы

Гейдельберг обсерваториясы — Германиядағы Гейдельберг университеті қарамағында істейтін обсерватория. Оның негізі 1774 жылы Мангеймде қаланған. Бір ғасырдан кейін қаланың ортасында орналасуы ғылыми байқауларды қиындататын жағдайға айналғандықтан, обсерватория уақытша Карлсруэге көшеді. Кейін оны Гейдельбергте орналастыру ойы келеді, бұл Неміс астрономиялық қоғамы мекен тепкен жер болып келеді. 1898 жылдың маусымында Баденнің ұлы герцогы Фридрих осы Гейдельбергте жаңа нысанды ашады. Қазіргі обсерватория Кёнигштуль деп аталатын төбеде, теңіз деңгейінен 570 метр биіктікте орналасқан. Басында Гейдельберг обсерваториясы екі бөлімнен тұрған: астрометриялық және астрофизикалық. Бірінші бөлімді Карл Валентинер басқарған, ол Мангейм обсерваториясының директоры болған және оның Карлсруэге көшуін бастаған. Астрофизикалық бөлімге Макс Вольф қараған. Жаңа обсерваторияның ашылуына дейін америкалық Кэтрин Вулф Брюс Макс Вольфке 10 000 доллар грант бөледі. Осы қаражатқа 16-дюймдік (41 см) жаңа рефракторлық телескоп сатып алынды. Ол көп уақыт бойы обсерваторияның негізгі зерттеу құрылғысы болды. Кейін Вольф 28-дюймдік (71 см) рефлекторлық телескоп салуға грант жеңіп алады. Обсерваторияның негізгі бағыттары тұмандықтарды зерттеу және астероидтарды ашу болды. Макс Вольф және оның шәкірттері осы жерден жалпы 800-ден астам астероидты ашты. Ал Карл Вильгельм Райнмут 400-ге жуық астероид ашқан болатын. Minor Planet Center ұйымының кодификациясында бұл обсерватория 024 нөмірімен беріледі. Тағы қараңыз Обсерваториялар тізімі Дереккөздер